Diari Oficial de la Generalitat Valenciana


Sumari del DOGV 8147, del 11-10-2017 (2017/8935)

ACORD de 6 d'octubre de 2017, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció S4015, «Ajudes al foment i suport de la I+D+i», de l'annex de transferències i subvencions de capital del programa 542.50, Investigació, desenvolupament tecnològic i innovació (I+D+i), de la Conselleria d'Educació, Investigació, Cultura i Esport. Expedient número VL 09.003/17-011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8935


Data del document
:   06-10-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'octubre de 2017, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció S4015, «Ajudes al foment i suport de la I+D+i», de l'annex de transferències i subvencions de capital del programa 542.50, Investigació, desenvolupament tecnològic i innovació (I+D+i), de la Conselleria d'Educació, Investigació, Cultura i Esport. Expedient número VL 09.003/17-011. [2017/8935]  
El pressupost del programa 542.50, Investigació, desenvolupament tecnològic i innovació, inclou la línia de subvenció de capital S4015, «Ajudes per al foment i suport a la I+D+i», que tracta d'ajudes que comprenen diversos exercicis, per la qual cosa ja hi ha despesa compromesa a càrrec dels exercicis 2018 i 2019, derivada de les convocatòries d'exercicis anteriors.  
A càrrec del pressupost de 2017, s'ha aprovat una nova convocatòria, per la qual cosa considerant tant els compromisos ja existents de convocatòries anteriors com els que es deriven d'aquesta última, la Conselleria d'Educació, Investigació, Cultura i Esport planteja la necessitat d'incrementar el límit previst en l'article 40.3 de la Llei 1/2015, de 6 de febrer, d'hisenda pública, del sector públic instrumental i subvencions per a l'anualitat 2018.  
En conseqüència, i en virtut del que disposa l'article 40.4 de la Llei 1/2015, d'hisenda pública, sector públic instrumental i subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 6 d'octubre de 2017,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa plurianual a càrrec de la línia S4015, «Ajudes al foment i suport de la I+D+i», del capítol 7 del programa 542.50, Investigació, desenvolupament tecnològic i innovació (I+D+i), d'acord amb el detall següent:  
  
Exercici Límit actual Límit modificat  
2018 78.366.079,00 88.690.538,67  
  
  
  
València, 6 d'octubre de 2017  
  
La consellera secretària,  
MÓNICA OLTRA JARQUE